da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da da da da da en en de en da da sv de da hbs_lat en da de da da da da en da da da da da da da da da da es da da da da da nb da da da da da da en en da en da en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Ulcussygdom - information til sundhedsfaglige - Medicin.dk
Diagnostika til påvisning af Helicobacter pylori
Peter Bytzer (Forfatter), Dansk Selskab for Gastroenterologi og Hepatologi
Jane Møller Hansen (Referent), Dansk Selskab for Gastroenterologi og Hepatologi
Indledning | Behandlingsvejledning | Referencer
Incidensen for ulcus har været faldende de seneste 30 år. Punktprævalensen er formentlig 1-4 %, hvoraf cirka 20 % vil være asymptomatiske. Hyppigheden stiger med alderen. Kardinalsymptomet er epigastrisk smerte eller ubehag, gerne ledsaget af andre symptomer fra øvre mave-tarmkanal som halsbrand, kvalme, opkastning og evt. blødning.
Diagnosen kan kun stilles med sikkerhed ved endoskopi eller operation. Helicobacter pylori-infektion kan påvises hos cirka halvdelen af alle ulcuspatienter. Ulcerogen medicin (NSAID inkl. acetylsalicylsyre (ASA)) udgør den anden vigtige patogenetiske faktor. Tobaksrygning forværrer Helicobacter-associeret ulcussygdom. Der er ikke evidens for, at kaffe, diætetiske faktorer, alkohol eller ikke-livstruende stress giver anledning til ulcus.
Behandling af ulcus uden Helicobacter pylori
Syrehæmning med syrepumpehæmmer anbefales; antacida er obsolet.
NSAID og ASA bør pauseres/ seponeres. Velindiceret lavdosis ASA kan fortsættes.
Behandling med syrepumpehæmmer gives i 4 uger. Behandlingen forlænges, hvis patienten ikke er helt symptomfri, eller såfremt såret ikke er helet.
Behandling af ulcus med Helicobacter pylori
Helicobacter pylori-behandling bør gennemføres hos alle ulcuspatienter med infektion og behøver ikke at blive efterfulgt af yderligere syrehæmmende behandling ved ukompliceret duodenalsår.
Der gives 3-stofskur med 2 antibiotika og syrepumpehæmmer i 1 uge. Se i øvrigt Tabel 1 om eradikationsbehandling af H. pylori.
Ved ukompliceret ventrikelsår og ved ulcuskomplikation bør eradikationsbehandlingen efterfølges af behandling med syrepumpehæmmer i 4 uger.
Kontinuerlig recidivprofylaktisk behandling med syrepumpehæmmer ved terapiresistent Helicobacter-infektion og ved Helicobacter-negative ulcera udløst af NSAID, der ikke kan seponeres samt ved idiopatiske ulcera.
Ved arteriel ulcusblødning kan syrepumpehæmmer i.v. (ækvipotent til 80 mg omeprazol som bolus, efterfulgt af 8 mg/time i op til 72 timer) efter endoskopisk hæmostase nedsætte transfusionsbehovet og behovet for kirurgisk behandling.
Ved andre årsager til øvre gastro-intestinal blødning er effekten af syrehæmmende behandling ikke dokumenteret.
Helicobacter pylori-diagnostik er indiceret ved blødende ulcus for valg af efterbehandling af ulcus.
Ved ulcussygdom er brug af NSAID, herunder ASA, et væsentligt element i patogenesen. Diagnostik med henblik på Helicobacter pylori-infektion er også indiceret i disse tilfælde, idet eradikationsbehandling reducerer recidivrisikoen ved fortsat eksponering for NSAID.
Brugen af NSAID selv i små doser, fx 75 mg ASA dgl., øger risikoen for ulcera, den såkaldte NSAID-"gastropati", se NSAID.
Det må altid overvejes, om de antiinflammatoriske eller analgetiske virkninger nødvendiggør en fortsat behandling.
Risikoen for gastro-intestinale komplikationer ved brug af NSAID kan reduceres ved samtidig brug af en syrepumpehæmmer.
Ulcussygdom og antitrombotisk behandling
Patienter i antitrombotisk behandling med lavdosis ASA og høj risiko for ulcuskomplikation (bl.a. nyligt ulcus, tidl. ulcuskomplikation) bør behandles med syrepumpehæmmer. Denne kombination er bedre til at forebygge ulcusblødning end clopidogrel alene.
2595. Bytzer P, Dahlerup J, Eriksen JR et al. Helicobacter pylori infektion: Diagnostik og behandling. Dansk Selskab for Gastroenterologi og Hepatologi. 2020; , https://www.dsgh.dk/images/Guidelines/pdf/HP_guideline_revideret_2020.pdf (Lokaliseret 16. februar 2022)
2596. Laursen SB, Jørgensen HS, Schaffalitzky de Muckadell OB. Behandling af blødende gastroduodenale ulcera. Dansk Selskab for Gastroenterologi og Hepatologi. 2018; , https://www.dsgh.dk/images/Guidelines/pdf/bloedendeulcera.pdf (Lokaliseret 16. februar 2022)
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø